Računalni program, u bilo kojem obliku (izvorni kod, objektni i strojni kod) u našem zakonodavstvu štite se kao jezična djela, a zaštita se proteže i na pripremni dizajnerski material (npr. flowchart). Radi smanjenja mogućnosti nastanka spornih situacija i osiguravanja bolje zaštite pojedinih elemenata, preporučamo deponiranje autorskih djela te, u slučaju potrebe, deponiranje izvornog koda (source code escrow). Također, budući da je u izradu programa često uključen velik broj autora, koji će, ovisno o okolnostima, biti koautori ili nositelji prava na sastavljenim autorskim djelima, potrebno je odnose urediti ugovorom.